Rock-Ness Hanglemezbolt | Hírek | 'One Love' címmel mutatott be új dalt és videoklipet az AEONIAN SORROW
'One Love' címmel mutatott be új dalt és videoklipet az AEONIAN SORROW
A görög és finn tagokból álló, funeral doom metal zenében utazó Aeonian Sorrow 'A Life Without' címmel adja ki új mini-albumát.
Az Aeonian Sorrow új EP-vel tér vissza: az 'A Life Without' című mini-lemez folytatása a banda 2018-ban megjelent, 'Into the Eternity a Moment We Are' című nagylemezének; vagyis annak a "fájdalommal teli, bánatos, temetői doom-hangzásnak, amit a banda sajátosan kifejlesztett a 2015-ös megalakulás óta".
Az 'A Life Without' EP - ami 2020. február 7-én jelenik meg - alább látható borítóját maga a zenekar énekesnője / dalszerzője, Gogo Melone (Insomnium, Wolfheart, White Empress) készítette. Az albumra 4 új dal került fel, melyek mindegyikét Saku Moilanen hangmérnök közreműködésében vették fel, a finnországi Deep Noise Stúdióban.
01. The Endless Fall of Grief
03. My Solitude
04. Hopeless Suicide
Ízelítőképpen az EP előrendeléséhez, lentebb megtekinthető a 'One Love' című szám hivatalos videoklipje.
Az Aeonian Sorrow felállását Gogo Melone (Luna Obscura) énekesnő, Daniel Neagoe (Colosus, Genune, Pantheist, ex-Shape Of Despair, stb.) dobos, Taneli Jämsä (Ghost Voyage, Hukutus) és Jukka Jauhiainen (Red Moon Architect, Crimson Sun) gitárosok, Ville Rutanen (Red Moon Architect, ex-Casket) énekes, valamint Pyry Hanski (Mörbid Vomit, Before The Dawn, stb.) basszer alkotja.
Bővebb infók, hírek a bandáról itt találhatók.